**M&L 32 Datblygu cysylltiadau gwaith â rhanddeiliaid**

|  |  |  |
| --- | --- | --- |
| **Deilliannau Dysgu** | **Meini Prawf Asesu** | **Canllawiau ac ystod**  **Mae’r ymgeisydd yn darparu tystiolaeth ei fod yn deall:** |
| Deall cysylltiadau gweithio â rhanddeiliaid | * 1. Dadansoddi technegau mapio rhanddeiliaid | Dewisir y gair ‘dadansoddi’ i ddangos y dylech ystyried yn ofalus dechnegau mapio rhanddeiliaid ac archwilio sut maen nhw’n gweithio. Mae rhanddeiliaid yn unigolion neu’n grwpiau sydd â buddiant yn y sefydliad a gall camau gweithredu a pholisïau effeithio arnynt.  Mae enghreifftiau o dechnegau mapio yn cynnwys:  Grid Pŵer/Buddiant ar gyfer Blaenoriaethu rhanddeiliaid  Matrics RACI (Responsible, Accountable, Contributing and Informed) sy’n ddefnyddiol ar gyfer diffinio rolau |
|  |  | *Yn y maen prawf hwn, mae gofyn i’r dysgwr ddarparu tystiolaeth ei fod wedi dewis dwy dechneg a ddefnyddiwyd i fapio rhanddeiliaid ac egluro sut a phryd y cânt eu defnyddio.* |
|  | * 1. Egluro sut y gellir defnyddio sgiliau a thechnegau dylanwadu i wella cysylltiadau â rhanddeiliaid | Mae arweinyddiaeth effeithiol yn defnyddio sgiliau dylanwadu i ychwanegu gwerth at gysylltiadau â rhanddeiliaid. Drwy sefydlu cysylltiad ag eraill, yn enwedig pan fo hyn yn digwydd heb unrhyw ymdrech uniongyrchol neu ymddangosiadol, gall trefn digwyddiadau a chamau ac ymddygiad pobl eraill newid.  Mae technegau dylanwadu yn cynnwys:   * Dwyn perswâd - defnyddio rhesymeg resymol, gan bwysleisio agweddau cadarnhaol * Trafod – gwrando, dod i gytundeb, cyfaddawdu   Mae’r sgiliau hyn yn bwysig mewn sawl swydd ac yn enwedig ym maes marchnata, gwerthiant, hysbysebu a phrynu, one hefyd mewn bywyd bob dydd. |
|  |  | *Yn y maen prawf hwn, mae gofyn i’r dysgwr ddarparu tystiolaeth ei fod wedi nodi rhanddeiliaid allweddol ac wedi egluro pam mae sgiliau dylanwadu yn bwysig wrth gydweithio er mwyn sicrhau canlyniadau effeithiol. Yn ogystal, mae wedi dewis un dechneg a ddefnyddiwyd mewn sefyllfa yn y gweithle, gan ddisgrifio’n gryno cyd-destun y canlyniad.* |
|  | 1.3.Egluro sut y defnyddir prosesau rheoli disgwyliadau a phrosesau datrys gwrthdaro mewn perthynas â rheoli rhanddeiliaid | Mae’n rhaid rheoli disgwyliadau pan fo rhanddeiliaid yn mynnu gofynion afrealistig neu anymarferol, er mwyn diwallu anghenion. O dro i dro, mae’n rhaid defnyddio technegau datrys gwrthdaro. Cafwyd un enghraifft gan Thomas Kilmann (diwygiwyd yn 2008). Mae’r ddamcaniaeth yn awgrymu bod y rheolwr yn dilyn y camau allweddol canlynol:  Defnyddio sgiliau gwrando gweithredol er mwyn sicrhau eich bod yn clywed a deall safbwyntiau pobl eraill   * Casglu gwybodaeth * Cytuno ar y broblem * Gwyntyllu atebion – bod yn agored i syniadau newydd * Trafod atebion |
| *Yn y maen prawf hwn, mae gofyn i’r dysgwr ddarparu tystiolaeth ei fod wedi egluro pam ei bod yn bwysig rheoli disgwyliadau rhanddeiliaid. Yn ogystal, mae wedi dewis sefyllfa a oedd yn cynnwys disgwyliadau rhanddeiliaid y gellid eu hystyried yn afrealistig ac wedi disgrifio sut cafodd y sefyllfa ei datrys.* |
| * 1. Dadansoddi manteision a chyfyngiadau gwahanol fathau o ymgynghori â rhanddeiliaid | Mae ymgynghori yn cynnwys datblygu cysylltiadau cynhyrchiol yn hirdymor. Mae gwrando ar adborth yn darparu ffynhonnell werthfawr o wybodaeth y gellir ei defnyddio i wella cynllun a chanlyniadau prosiectau ac i helpu’r sefydliad i nodi’r risgiau a’u rheoli.  Dyma’r ddau brif fath o ymgynghori â rhanddeiliaid:   * Ymgynghori ar ddatblygiadau a phrosiectau penodol * Olrhain a monitro canfyddiadau rhanddeiliaid yn barhaus, o fewn yr amgylchedd gweithredu ehangach   Gall manteision gynnwys gwneud penderfyniadau ar sail gwybodaeth, a'r potensial o sicrhau gwell cyfle i weithredu’n llwyddiannus. Gall cyfyngiadau gynnwys yr amser a gymerir i gasglu, dadansoddi ac adrodd ar ddeilliannau ymgynghori a’r lefelau amrywiol o arbenigedd neu wybodaeth am y grwpiau o randdeiliaid. |
| Yn y maen prawf hwn, mae gofyn i’r dysgwr ddarparu tystiolaeth ei fod wedi disgrifio’r ddau brif fath o ymgynghori â rhanddeiliaid, gan gysylltu pob un ag enghraifft ar wahân o’r gweithle. Ym mhob enghraifft o ymgynghori â rhanddeiliaid, mae wedi egluro’n fanwl y manteision a’r cyfyngiadau o safbwynt y sefydliad. |
|  | * 1. Gwerthuso risgiau a chanlyniadau posibl prosesau annigonol ar gyfer ymgynghori â rhanddeiliaid | Mae Post, Preston a Sachs (2002) yn cysylltu’r gydberthynas rhwng sefydliad a’i randdeiliaid. Yn benodol, mewn perthynas â risgiau a gwobrwyo, mae’n disgrifio’r cyfraniad a wnaed (yn wirfoddol neu’n anwirfoddol) gan randdeiliaid ac unigolion fel y gallu a’r gweithgareddau i greu cyfoeth. Fodd bynnag, y buddiolwyr posibl hyn yw’r rhai sy’n mentro hefyd. Gellir defnyddio’r ddamcaniaeth hon hefyd ar gyfer gwasanaethau cyhoeddus yn ogystal â’r amgylchedd masnachol; mae **cyfoeth** yn gysylltiedig â thwf a datblygiad a’r risgyw bod y fenter yn methu. |
| Yn y maen prawf hwn, mae gofyn i’r dysgwr ddarparu tystiolaeth ei fod wedi dewis sefyllfa lle y dylid fod wedi ymgynghori â rhanddeiliaid. Hefyd, eglurwyd yn fyr y rhesymau dros ddewis yr enghraifft. Yn ogystal, mae wedi asesu’r risgiau a’r canlyniadau tebygol petai’r sefyllfa a ddewiswyd wedi bod yn destun ymgynghori annigonol â rhanddeiliaid. |
| 1. Gallu pennu’r cwmpas ar gyfer cydweithredu â rhanddeiliaid | 2.1 Nodi’r rhanddeiliaid y dylid meithrin cysylltiad â nhw | Caiff rhanddeiliaid eu rhannu’n ddau grŵp:   * Mewnol – gweithwyr cyflogedig, rheolwyr, perchnogion, myfyrwyr, gwirfoddolwyr * Allanol - cyllidwyr, cyflenwyr, rheoleiddwyr, deddfwriaethwyr   Mae pob un yn dylanwadu ar agweddau a chredoau ac yn 2004, sefydlwyd *The Information and Consultation of Employees Regulations* sy’n nodi’n glir y gofynion sydd ar gorfforaethau i ymgynghori â’u gweithwyr cyflogedig; cafodd ei ymestyn yn 2008 i Gorfforaethau gyda mwy na 50 o weithwyr cyflogedig.  Drwy ddefnyddio’r matrics pŵer/buddiannau mae’n bosibl mapio lefelau pŵer a buddiannau yn erbyn y lefelau cyfathrebu gofynnol, ac mae’n amrywio o’r rhai sydd angen lefelau uchel o gyfathrebu a chymorth i’r rhai sydd angen gwybodaeth achlysurol. |
| *Yn y maen prawf hwn, mae gofyn i’r dysgwr ddarparu tystiolaeth ei fod wedi nodi rhanddeiliaid ac wedi egluro pam ei bod yn bwysig meithrin yn benodol gysylltiadau â phob grŵp.* |
|  |
|  |
| * 1. Egluro rolau, cyfrifoldebau, buddiannau a phryderon rhanddeiliaid | Mae etholaeth neu randdeiliaid yn cynrychioli grŵp unffurf, lle mae gan yr aelodau sydd o fewn gweithgareddau’r sefydliad yr un buddiannau. Gallai enghreifftiau o’r ‘etholaethau’ neu’r grwpiau hyn fod yn ddefnyddwyr gwasanaethau, cyfranddalwyr, cyllidwyr, llunwyr polisi, gweithwyr cyflogedig. Lle y bo’n berthnasol, gellid rhannu grwpiau yn is-grwpiau hefyd e.e. gellir rhannu ‘gweithwyr cyflogedig’ eto yn rheolwyr a staff gweithredol a allai fod ag anghenion a disgwyliadau gwahanol iawn. |
| Yn y maen prawf hwn, mae gofyn i’r dysgwr ddarparu tystiolaeth ei fod wedi dewis a chyflwyno’n gryno sefyllfa lle’r oedd angen cydweithredu â grwpiau amrywiol a chyflwyno eu rolau a’u cyfrifoldebau mewn perthynas â’r dasg. Yn ogystal, mae wedi nodi’r prif randdeiliaid ac wedi nodi eu buddiannau a’u pryderon. |
| * 1. Gwerthuso meysydd busnes a allai elwa ar gydweithredu â rhanddeiliaid | Mae busnesau wedi’u trefnu mewn amrywiaeth o ffyrdd yn ôl eu sector, eu busnes craidd a’u pwyslais. Fodd bynnag, fel arfer mae yna adran ‘wynebu cwsmeriaid’ sy’n helpu i nodi tueddiadau a heriau sy’n datblygu sy’n effeithio ar y sefydliad ar hyn o bryd neu yn y dyfodol. Gellir diffinio ‘cwsmeriaid’ mewn sawl ffordd a gellir cynnwys e.e. prif gyflenwyr a chyrff deddfwriaethol. Mae gwrando ar bryderon ac adborth rhanddeiliaid yn ffynhonnell wybodaeth werthfawr, ac os cânt eu defnyddio’n ddoeth gallant fod yn sail i gydweithredu yn y dyfodol (cydweithio’n agosach) a phartneriaethau ar unrhyw lefel yn y sefydliad. |
| Yn y maen prawf hwn mae gofyn i’r dysgwr ddarparu tystiolaeth ei fod wedi dewis dwy enghraifft o feysydd busnes a fyddai’n elwa ar gydweithredu â rhanddeiliaid. Yn ogystal, mae wedi egluro pam y dewiswyd pob enghraifft ac wedi rhestru rhai o’r prif fanteision i’r rhanddeiliaid a’r \*sefydliad  \*Dalier sylw, mewn achosion pan fo’r grŵp rhanddeiliaid yn fewnol, gofynnir i ddysgwyr nodi’r manteision penodol ar gyfer pob parti. |
| * 1. Gwerthuso’r cwmpas ar gyfer cydweithredu â gwahanol fathau o randdeiliaid a’r cyfyngiadau a ddaw o wneud hynny | Dewisir y gair ‘cwmpas’ er mwyn galluogi’r sefydliad i ddiffinio a sefydlu grwpiau o feintiau realistig ac ystyrlon y gellir eu cynrychioli. Mae hyn yn cyfeirio’n bennaf at ymgynghori, cael adborth, dadansoddi ac adrodd at ddibenion lleihau neu atal risg, gwella’r broses o ddylunio a chyflawni cynhyrchion a gwasanaethau, ansawdd allbwn a chysylltiadau gweithio effeithiol hirdymor. |
| Yn y maen prawf hwn mae gofyn i’r dysgwr ddarparu tystiolaeth ei fod wedi ystyried y grwpiau o randdeiliaid sydd ar gael a nodi’r meini prawf sydd wedi sicrhau bod y broses o gydweithredu yn gyraeddadwy a llwyddiannus, o ran deilliannau cadarnhaol. Yn ogystal, mae wedi egluro’r prif gyfyngiadau a ddaw o gydweithredu gyda gwahanol fathau o randdeiliaid gan ddefnyddio enghreifftiau penodol. |
| 1. Gallu meithrin cysylltiadau gweithio cynhyrchiol â rhanddeiliaid | 3.1 Creu hinsawdd o ymddiriedaeth a pharch i’r naill a’r llall drwy ymddwyn yn agored a gonest | Gall ymgynghori rheolaidd roi mwy o foddhad i randdeiliaid. Mae ymddwyn yn agored a gonest yn cydnabod y cyfraniad pwysig y gall rhandeiliaid ar bob lefel ei wneud i newidiadau yn y dyfodol, a fydd yn effeithio arnynt yn uniongyrchol neu’n anuniongyrchol.  Pan ddefnyddir y gair ‘hinsawdd’ yng nghyd-destun y sefydliad, mae’n cysylltu’n dda â’r gwaith o gytuno ar flaenoriaethau, cefnogi eraill, meithrin gallu a rhannu gwerthoedd. |
| Yn y maen prawf hwn mae gofyn i’r dysgwr ddarparu tystiolaeth ei fod wedi cychwyn meithrin cysylltiadau gweithio cynhyrchiol â rhanddeiliaid gan ddefnyddio enghreifftiau bod ymddiriedaeth a pharch i’r naill a’r llall wedi’i annog. Yn ogystal, mae wedi disgrifio’n fyr sefyllfa wahanol lle roedd ymddygiad agored a gonest yn rhan hanfodol o’r broses o gydweithio â rhanddeiliaid a’r deilliannau wedi’u cyflawni. |
|  | * 1. Ystyried cyngor gan randdeiliaid | Mae canfyddiadau grwpiau o randdeiliaid penodol dros gyfnod yn rhoi gwybodaeth amhrisiadwy i’r sefydliad; gallai enghreifftiau gynnwys datblygiadau arfaethedig, cynlluniau gweithredu neu fanylion ac ansawdd cynhyrchion. Gall y sefydliad ddefnyddio’r wybodaeth hon i gystadlu â sefydliadau eraill a diffinio arferion gorau. |
| Yn y maen prawf hwn mae gofyn i’r dysgwr ddarparu tystiolaeth ei fod wedi ymgynghori â rhanddeiliaid ac wedi crynhoi un agwedd ar y wybodaeth sydd wedi bod yn ddefnyddiol. Yn ogystal, mae wedi egluro pam yr ystyrir bod y gwaith hwn o ddadansoddi adborth wedi darparu ‘cyngor da’ i’r sefydliad. |
|  | * 1. Lleihau’r potensial am rwystr a gwrthdaro ymysg rhanddeiliaid | Gall rhanddeiliaid fod â gwahanol ganfyddiadau am lefelau risg, cydraddoldeb a thegwch, neu er enghraifft, y broses o ymgysylltu ac yn aml mae hyn yn gysylltiedig â pha mor dda yw’r manteision yn nhyb pob parti. Pan fo amser ymgynghori yn gyfyngedig, neu pan fo’n ymddangos bod anghenion un grŵp yn diystyru gofynion grŵp arall, gall sefyllfaoedd o wrthdaro godi.  Gellir lleihau’r potensial o rwystr drwy sicrhau y darperir lefel briodol o gyswllt a chyfathrebu ar gyfer pob grŵp a nodir, bod gwybodaeth yn cael ei rhannu’n agored a bod penderfyniadau’n cael eu gwneud cyn cyflwyno deddfau. |
| Yn y maen prawf hwn mae gofyn i’r dysgwr ddarparu tystiolaeth ei fod wedi disgrifio sefyllfa sy’n seiliedig ar waith lle'r oedd y potential am rwystr a gwrthdaro yn amlwg. Yn ogystal, mae wedi egluro pam ei bod yn bwysig lleihau’r potensial am wrthdaro a rhwystr yn yr enghraifft a ddewiswyd ac wedi nodi’n gryno’r camau a gymerwyd, sy’n gysylltiedig â deilliannau llwyddiannus. |
| 1. Gallu gwerthuso cysylltiadau â rhanddeiliaid | 4.1 Monitro cysylltiadau a datblygiadau â rhanddeiliaid | Mae ‘monitro’ yn sicrhau bod yna ymwybyddiaeth barhaus o ddigwyddiadau ac yn sicrhau y gellir nodi’n gynnar unrhyw newidiadau sydd angen ymyrraeth gynnar. Mae ymarfer da yn dangos bod ‘cofnodion’ yn cael eu cadw o unrhyw gyfathrebu amlwg lle cytunwyd ar gamau, lle cynhaliwyd sesiynau dilynol a lle nodwyd cynnydd. Gall canfyddiadau newid yn gyflym a dim ond drwy gael adborth rheolaidd y gellir sicrhau bod gennych y wybodaeth ddiweddaraf. |
| *Yn y maen prawf hwn, mae gofyn i’r dysgwr ddarparu tystiolaeth ei fod wedi dewis dull o fonitro datblygiadau â rhanddeiliaid, gan nodi pam y dewiswyd y dull penodol. Yn ogystal, mae wedi monitro cysylltiadau â dau randdeiliaid dros gyfnod cyfyngedig priodol i’r sector a natur y gwaith, gan ddangos datblygiadau allweddol a’u harwyddocâd.* |
|  | 4.2 Mynd i’r afael â newidiadau a allai effeithio ar gysylltiadau â rhanddeiliaid | Mae ymyrraeth gynnar yn awgrymu bod camau’n cael eu rhoi ar waith cyn gynted ag y nodir bod sefyllfa’n datblygu sy’n debygol o newid cynlluniau a sefydlwyd a/neu a gytunwyd er mwyn sicrhau nad yw cysylltiadau â rhanddeiliaid yn cael eu cyfaddawdu. Gallai enghreifftiau gynnwys cysylltu â chysylltiadau allweddol mewn sefydliadau eraill a darparu’r wybodaeth ddiweddaraf, cynnig camau gweithredu newydd neu dwyn pobl ynghyd ar gyfer trafodaethau cynnar ac ar gyfer cyfnewid gwybodaeth er mwyn dod i benderfyniadau a gytunwyd ar y cyd. |
| Yn y maen prawf hwn, mae gofyn i’r dysgwr ddarparu tystiolaeth ei fod wedi egluro beth allai fod wedi digwydd pe na fyddai newidiadau i sefyllfaoedd wedi cael sylw, drwy ddefnyddio enghraifft benodol a gwerthuso canlyniadau posibl a gwirioneddol diffyg gweithredu. |
|  | 4.3 Argymell gwelliannau yn seiliedig ar ddadansoddiadau o effeithiolrwydd cysylltiadau â rhanddeiliaid | Defnyddir effeithiolrwydd i fesur ansawdd canlyniadau y gellir eu cymhwyso drwy adborth a lefelau bodlonrwydd cyffredinol staff a chwsmeriaid. Gall effaith cysylltiadau effeithiol â rhanddeiliaid fod yn hirdymor a phellgyrhaeddol. |
| Yn y maen prawf hwn mae gofyn i’r dysgwr ddarparu tystiolaeth ei fod wedi defnyddio gwybodaeth a gasglwyd ac a ddadansoddwyd mewn perthynas ag effeithiolrwydd o leiaf ddau gysylltiad â rhanddeiliaid. Yn ogystal, mae wedi awgrymu un gwelliant i bob un o’r ddau gysylltiad â rhanddeiliaid a ddewiswyd gan egluro’r sail resymegol dros bob un. |